মূর্খ নায়নার

মূর্খ নায়নার, মুর্কা নয়নার , এছাড়া মুর্কা নায়নার, মুর্খা নায়নার, মুর্গা নয়নার, মুর্ক্কা নায়নার এবং মুর্খার নামেও পরিচিত, ছিলেন একজন নয়নার সাধক যাকে শৈবসম্প্রদায়ে শ্রদ্ধা করা হয়। তাকে সাধারণত ৬৩ জন নায়নারের তালিকায় বত্রিশতম নয়নমার হিসাবে গণ্য করা হয়।

 জীবনী 

বাম|থাম্ব|250x250পিক্সেল|বেদাপুরেশ্বর মন্দির, তিরুভেরকাডু যেখানে মুর্খ নায়নারের মন্দির আছে
মুর্খা নয়নারের জীবন বর্ণনা করা হয়েছে পেরিয়া পুরানামে যা সেক্কিজহার (দ্বাদশ শতাব্দী) দ্বারা রচিত ৬৩ জন নায়নারের একটি জীবনীগ্রন্থ।

মূর্খ তিরুভারকাডুতে (তিরুভারকাডু) জন্মগ্রহণ করেন, যেটি তখন পল্লব রাজ্যের টোন্ডাই নাড়ুর অংশ ছিল। তিরুভারকাডু বর্তমানে ভারতের চেন্নাই শহরের একটি পশ্চিম উপশহর। তিনি ছিলেন ভেল্লালার, কৃষি জমির মালিকদের জাতি। তাকে শৈব ধর্মের পৃষ্ঠপোষক দেবতা শিবের মহান ভক্ত হিসাবে বর্ণনা করা হয়। মুর্খ নয়নার শৈশব থেকেই শিবের প্রতি ভক্তি গড়ে তুলেছিলেন। তিনি শিবভক্ত শৈবদের সেবা করে শিবের সেবা করতেন। তিনি ঘি দিয়ে ভাত এবং বিভিন্ন মিষ্টি ও সুস্বাদু খাবার তৈরি করে ভক্তদের খাওয়াতেন। সাধক তার সমস্ত সম্পদ ভক্তদের খাওয়াতে ব্যয় করতেন। তিনি সমস্ত সম্পত্তিসহ তার দাসদের বিক্রি করে দিয়েছিলেন।

সম্পদ অর্জন এবং ভক্তদের খাওয়ানোর জন্য, মুর্খ জুয়াড়ীতে পরিণত হন এবং "শিল্প" আয়ত্ত করেন। যেহেতু তিরুভারকাডুর লোকেরা জুয়া খেলতে চাইত না, তাই তিনি বিভিন্ন শহরে ঘুরে বেড়াতেন, জুয়া খেলতেন এবং শিব ও তাঁর ভক্তদের সেবায় অর্থ ব্যয় করতেন। অবশেষে তিনি তিরুক্কুদান্থাই (বর্তমান কুম্বাকোনম ) পৌঁছে যান, যেখানে অসংখ্য শিব মন্দির রয়েছে। ভক্তদের একটি ভোজ পরিবেশন করতে, তিনি শহরের জুয়ার বাড়িতে যান। তিনি কৌশলগতভাবে প্রাথমিক পর্যায়ে অর্থ হারালেন, পরের পর্যায়ে  প্রতিপক্ষকে আরও বেশি জুয়া খেলতে বাধ্য করলেন, এবং প্রচুর অর্থ জিতলেন। তিনি প্রতিদ্বন্দ্বীদের ছুরিকাঘাত করতেন, যারা জেতার জন্য প্রতারণা করত বা হারার পর অর্থ দিতে অস্বীকার করত। তার কর্মের কারণে তাকে মূর্খ নায়নার নাম দেওয়া হয়, বিভিন্নভাবে যাকে বলা যায়  "দুষ্ট নায়নার", "উগ্র নায়নার" এবং "হিংস্র নায়নার"। ভক্তদের জন্য ভোজ প্রস্তুত করার জন্য, রাঁধুনিদের অর্থ দেওয়া হয়েছিল। সব ভক্তের খাওয়ার পরই তিনি খেতেন। তিনি জুয়া খেলে তার জীবনযাপন করেন এবং ভক্তদের সেবা করেন, অবশেষে তাঁর মৃত্যুর পরে কৈলাস - শিবের আবাসে চলে গেলেন ।

 স্মরণ 

থাম্ব|তামিলনাড়ুর বহু শিব মন্দিরে নায়নারদের মূর্তি দেখা যায়

মুর্খ নয়নারকে হাত অঞ্জলি মুদ্রা করে চিত্রিত করা হয়েছে । তামিল কার্তিকাই (নভেম্বর-ডিসেম্বর) মাসে তার সম্মানে একটি পবিত্র দিন পালন করা হয়। সবচেয়ে বিশিষ্ট নয়নারদের মধ্যে একজন, সুন্দরার (৭ম শতাব্দী) নায়নার সাধুদের একটি স্তোত্রে তাকে মুর্কান (মুর্খ নায়নার) বলে উল্লেখ করেছেন। শিবের আরেকটি স্তোত্রে, তিনি শিবের প্রশংসা করেন যেখানে তিনি মূর্খ নায়নারকে "দক্ষ জুয়াড়ি" ( করা কাটন ) বলেছেন ।

বেদাপুরেশ্বর মন্দিরের বাইরের বারান্দায় মুর্খ নয়নারকে একটি মন্দির উৎসর্গ করা হয়েছে। কার্তিকাই মাসে চাঁদ যখন কৃত্তিকার নক্ষত্রে চলে যায় তখন তার সম্মানে একটি উৎসব পালিত হয়।

মুর্খ নয়নার তামিল কার্তিকাই মাসে পূজিত হন, যখন চাঁদ মুলা নক্ষত্রে প্রবেশ করে। তিনি ৬৩ জন নায়নারের সাথে সম্মিলিতভাবে পূজা গ্রহণ করেন। তাদের প্রতীক এবং কাজের সংক্ষিপ্ত বিবরণ তামিলনাড়ুর অনেক শিব মন্দিরে পাওয়া যায়। উৎসবে মিছিলে তাদের ছবি উপস্থাপিত হয়।

 তথ্যসূত্র 

বিষয়শ্রেণী:নয়নমার
বিষয়শ্রেণী:শৈবধর্ম